רב איקא בר אבין

הרב איקא בר אבין היה אמורא בבלי, בן הדור השלישי.

היה תלמידו של רב חננאל, ומביא את אמרותיו בשמו.

בגמרא בקידושין (עב.) אומר רב איקא ש"חלזון ניהונד" הרי היא "כגולה ליוחסין", כלומר שאנשיה כשרים להתחתן איתם. בתגובה אומר אביי שאין תוקף לאמירתו כיוון שאומר זאת רק מכיוון שצריך להתחתן עם יבמה משם, אך רב איקא אומר בתגובה שהאמירה נאמרה בשם רב חננאל, ואכן רב חננאל מאשר את אמירתו.

ראו גם

קטגוריה:הדור השלישי לאמוראי בבל